Arvydas Garbaravičius - Vikipedija

# Arvydas Garbaravičius

### Straipsnis iš Vikipedijos, laisvosios enciklopedijos.

Arvydas Garbaravičius

Arvydas Garbaravičius (g. 1953 m. kovo 27 d. Kaune) – Lietuvos ir Kauno politinis bei visuomenės veikėjas.

## [taisyti] Biografija

Tėvas - Jonas Garbaravičius pirmasis diplomuotas energetikas Lietuvoje, Kauno politechnikos instituto dėstytojas, mama - Kaune žinoma pediatrė Gražvyda Sofija Murkaitė-Garbaravičienė.

Mokėsi Aleksonio vidurinėje mokykloje (dab. „Saulės“ gimnazija). 1976 m. baigė Kauno politechnikos institutą.

Baigęs studijas pasirinko mokslinį darbą, paskirtas į Fizikinių techninių energetikos problemų institutą, kur dirbo iki nepriklausomybės metų.

Nuo 1992 m. užsiėmė verslu. Atgaivino beveik sunykusią Statybos remonto tresto požeminių darbų statybos remonto valdybą (dab. AB „Požeminiai darbai“). Jam vadovaujant 1998 m. bendrovė buvo pripažinta geriausia Lietuvos įmone ir apdovanota nacionaliniu prizu. Taip pat pirmoji Lietuvoje gavo ISO kokybės sertifikatą aplinkosaugos srityje, viena pirmųjų Lietuvos statybinių įmonių, įdiegusių ISO 9002 sertifikato standartus gamyboje. 2000 - 2001 m. - Kauno apskrities viršininko pavaduotojas.

Nuo 1998 m. - Lietuvos centro sąjungos narys, nuo 2002 m. - Kauno skyriaus pirmininkas, nuo 2003 m. - Liberalų ir centro sąjungos narys, nuo 2005 m. - Liberalų ir centro sąjungos pirmininko pavaduotojas.

2000 ir 2003 m. - Kauno miesto savivaldybės tarybos narys, nuo 2003 m. balandžio 10 d. - Kauno miesto savivaldybės meras.

Nuo mokyklos laikų aktyviai sportavo - buvo krepšininkas ir boksininkas, tačiau jau po studijų treniruotės metu pasitempus stuburą teko atsisakyti aktyvaus sporto. „Sugiharos fondo - Diplomatai už gyvybę” valdybos narys, klubo „Santara-Šviesa“ narys, vienas iš „Kauno plėtros forumo“ steigėjų.

Žmona Rita lituanistė, sūnūs - Linas, Rytis.

Rodomas puslapis "http://lt.wikipedia.org../../../a/r/v/Arvydas_Garbaravi%C4%8Dius_4afd.html"

Kategorijos: Lietuvos merai | Kauno politikai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch